**Герой-шагыйрь Муса Җәлилнең тууына 115 ел тулуга багышланган республика Интернет-бәйгесен үткәрү**

**НИГЕЗЛӘМӘСЕ**

**I. Гомуми нигезләмә**

Әлеге нигезләмә герой-шагыйрь Муса Җәлилнең тууына 115 ел тулуга багышланган **“Батырлар эзеннән”** республика Интернет-бәйгесен үткәрү тәртибен билгели.

**II. Бәйгенең максат һәм бурычлары**

2.1. Бәйгенең максаты татар әдәбияты һәм сәнгате тарихын, Муса Җәлилнең тормыш һәм иҗат юлын өйрәнүне һәм популярлаштыруны, шулай ук эзләнү эшчәнлеге аша укучыларның иҗади фикер йөртүләрен, интеллектуаль һәм иҗади сәләтләрен активлаштыруны күздә тота.

2.2. Бәйгенең бурычлары:

- укучыларны үз халкының рухи кыйммәтләренә, гореф-гадәтләренә, мәдәниятенә җәлеп итү;

- яшь буында толерантлык, патриотизм, туган җиргә мәхәббәт хисләре тәрбияләү;

- Муса Җәлилнең иҗади мирасын өйрәнү аша укучыларда милли үзаң формалаштыру.

**III. Бәйгене оештыручылар**

3.1. Бәйгенең оештыручылары:

- “Татарстан Республикасы Әлмәт муниципаль районы башкарма

комитетының мәгариф бүлеге” муниципаль казна учреждениесе;

- Татарстан Республикасы Әлмәт муниципаль районының Түбән Мактама 1 нче урта гомуми белем бирү мәктәбе;

-  Казан федераль университетының Г.Тукай исемендәге Татар филологиясе һәм мәдәнияте бүлеге.

3.2. Оештыру комитеты “Татарстан Республикасы Әлмәт муниципаль районы башкарма комитетының мәгариф бүлеге” муниципаль казна учреждениесе, Әлмәт муниципаль районы Түбән Мактама 1 нче урта мәктәбе укучылар һәм киң җәмәгатьчелек игътибарына мәгълүмати хатлар, электрон сайт аша бәйгене үткәрү турындагы мәгълүматны җиткерә; конкурс эшләрен җыю эшен һәм жюри эшчәнлеген оештыра, бүләкләү тантанасын үткәрә.

**IV. Эксперт төркеме һәм жюри**

4.1. “Татарстан Республикасы Әлмәт муниципаль районы башкарма комитетының мәгариф бүлеге” муниципаль казна учреждениесе боерыгы нигезендә, бәйгегә килгән эшләрне бәяләү өчен, эксперт төркеме һәм жюри төзелә. Экспертлар һәм жюри әгъзалары тәҗрибәле мәгариф хезмәткәрләре, галимнәр, күренекле җәмәгать эшлеклеләре, мәктәп җитәкчеләре һәм укытучылар арасыннан сайлана.

4.2. Бәйгегә килгән эшләр эксперт төркеме һәм жюри әгъзалары тарафыннан, алдан әзерләнгән критерийлар нигезендә, ун баллы система буенча бәяләнә. Баллар куелган бәяләү битендә һәр эксперт теркәлә, шуннан соң әлеге бәяләү кәгазе оештыру комитетына тапшырыла.

Жюри нәтиҗәләренә карата дәгъвалар кабул ителми.

**V. Катнашучылар һәм аларның иҗади эшләренә таләпләр**

5.1. Бәйгедә Татарстан Республикасы мәктәпләре, лицей, гимназия укучылары катнаша ала.

5.2. Укучыларның иҗади эшләре түбәндәге яшь категорияләре буенча кабул ителә:

- 1-4 сыйныфлар;

- 5-9 сыйныфлар;

- 10-11 сыйныфлар.

5.3. Бәйге түбәндәге юнәлешләр буенча үткәрелә:

1) “Салют сиңа, Муса Җәлил!” – М.Җәлил шигырьләренә иҗат ителгән җырларны башкару;

2) “Исемең калсын, үзең үлсәң дә,

 Тарихларда укып ятларлык!” – М.Җәлил шигырьләрен яттан сәнгатьле уку;

3) “Рәсемнәрдә “Моабит дәфтәрләре”нең битләре” – шагыйрь әсәрләре буенча рәсем ясау.

5.4. Бәйгегә эшләр татар телендә генә кабул ителә. Бер укучы 2-3 номинациядә бер үк вакытта катнашырга мөмкин.

5.5. “Салют сиңа, Муса Җәлил!” – М.Җәлил шигырьләренә иҗат ителгән җырларны башкару һәм “Исемең калсын, үзең үлсәң дә, Тарихларда укып ятарлык!” – М.Җәлил шигырьләрен яттан сәнгатьле уку юнәлешләрендә катнашу өчен, заявка-анкета һәм YouTubeка йөкләтелгән видеофайлның сылтамасын җибәрергә кирәк (кушымтаны карагыз).

5.5. “Рәсемнәрдә “Моабит дәфтәрләре”нең битләре” – шагыйрь әсәрләре буенча рәсем ясау юнәлешендәге эшләрнең сканкүчермәсен һәм заявка-анкета җибәрергә.

**VI. Бәйгене үткәрү тәртибе**

6.1. Бәйгедә катнашучы 2021 елның 31 мартына кадәр иҗади эшләрен һәм анкетаны (кушымта) түбәндәге адрес буенча оештыру комитетына җибәрә: baturlar2021@yandex.ru. Бәйгенең рәсми сайты - <https://goller-ile.ru/> (бәйгегә килгән эшләр белән биредә таныша аласыз).

6.2. Бәйгенең җиңүчеләре дипломнар белән бүләкләнә.

6.3. Бәйге нәтиҗәләре бәйгенең рәсми сайтында (<https://goller-ile.ru/>) урнаштырылачак.

Белешмәләр өчен телефоннар: Татарстан Республикасы Әлмәт муниципаль районының Түбән Мактама 1 нче урта гомуми белем бирү мәктәбенең туган тел укытучысы Хәбибуллина Айгөл Фәнзәт кызы (88553 36-17-53).

Кушымта

 “Батырлар эзеннән”

Интернет-бәйгесендә катнашу өчен заявка-анкета

|  |  |  |  |  |  |
| --- | --- | --- | --- | --- | --- |
| № | Катнашучының Ф.И.Ә.исеме | Сыйныфы, туган көне | Юнәлеше  | Җитәкченең Ф.И.Ә.исеме | YouTubeкасылтама (1, 2 юнәлешләр өчен) |
|  |  |  |  |  |  |